 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኩሉ ግዜ ኣብ ሕቶ ዝኣቱ ዘሎ ዓንቀጻት ሕገ መንግስቲ እንተዝመሓየሹ ጽቡቕ እዩ 6 ታሕሳስ 2017 ምንጪ ስእሊ, Ethiopian Foreign Affairs መግለጺ ስእሊ, ሰንደቕ ዓላማ ፌደራላዊት ዲሞክራሲያዊት ኢትዮጵያ ኣብ ነፍሲ ወከፍ ዓመት 29 ሕዳር መዓልቲ ብሄር ብሄረሰባትን ህዝብታትን ኢትዮጰያ ተባሂሉ ምኽባር ካብ ዝጅመር 12 ዓመታት ተቖጺሮም ኣብቲ ሕገ መንግስቲ ዝሰፈረ ንሕና ብሄር ብሄረሰባት ኢትዮጰያ ዝብል ዓንቀጽ ግን ሕቶ የልዕልዩ ብሄር ብሄረሰብን ህዝብን ዝብል ሓረግ ይብሉ በዓል ሙያ ሕጊ ኣይተ ዉብሸት ሙላት ዉሁድ ሰለስተ ቃላት እምበር ሓደ ትርጉም ዘለዎ ሓረግ ኣይመስልን እቶም በዓል ሙያ ከምዝብልዎ እዚ ኣዐሪኻ ንምርዳእ በቶም ሕገ መንግስቲ ዘርቀቑ ሰባት ዝተቐመጠ መብርሂ ምርኣይ ኣገዳሲዩ ኣብ ሞንጎ ብሄር ብሄረሰብን ህዝብን ኣፈላላይ ስፍሓትን መጠንኳ እንተሃለወ... ይብል ኣፈላላዮም ብግልጺ ዝተቐመጠኳ እንተዘይኾነ ኣፈላላይ ከምዘሎ ግና ኣቐሚጡዩ ክብሉ የረድኡ ምንጪ ስእሊ, JOSE CENDON ነዚ ሓሳቦም ንምጥንኻር ድማ ኣብ ክልል ኣምሓራ ዝነብሩ ኣምሓራ ብሄር ኣገዉ ብሄረሰብ ኦሮሞ ድማ ህዝቢ ብምባል ብመሰረት እቲ ዓንቀጽ መብርሂ ኣብ ሞንጎ ሰለስቲኦም ኣፈላላይ ስፍሓትን መጠንን ከምዘሎ የመልክቱ ካብዚ ብዝሰገረ ኣብ ዉሽጢ ኢትዮጵያ ዘለዉ ኦሮሞ ብሄር ዓፋር ብሄረሰብ እንተላይ ህዝቢ ከምዝኾነ ይገልጹ ሙሁር ታሪኽ ኣይተ ኣበባዉ ኣያለዉ ነዚ ሓሳብ ይድግፉ ብሄር ሓደ ትርጉም ዘለዎ እንትኾን ብሄረሰብን ህዝብን ዝሓዙዎ ትርጉም ድማ ከምዝፈላለየ ይዛረቡ እቲ ሕገ መንግስቲ ግና ሰለስተ ቃላት ኣብ ሓደ ጠሚሩ ጉዳይ ኢትዮጵያ ዘንጊዑዩ ክብሉ ይገልጹ ኣብቲ ሕገ መንግስቲ ንሰለስቲኦም ሓደ ትርጉም ተዋሂቡዎም ይርከብ እዚ ድማ ሓባራዊ ልምድን ባህልን ዘለዎም ክረዳድእሉ ዝኽእል ቋንቋ ዘለዎም ሓበራዊ ወይ ዝተዛመደ ህልዉና ኣለና ኢሎም ዝኣምኑን ስነ ልቦናዊ ሓድነት ዘለዎምን ኣብዝሓ ኣብ ዝተትሓሓዘ መልክኣ ምድሪ ዝነብሩዮም ይብል መግለጺ ስእሊ, ሕገ መንግስቲ ፌደራላዊት ዲሞክራሲያዊት ኢትዮጵያ መዓርነት ቋንቋ ባህሊታሪክን ሃይማኖትን ብሄረሰባትን ህዝብታትን እታ ሃገር ይድንግግ ኣይተ ኣበባዉ ሓበራዊ ጸባይ ንዉልቀ ሰብ እምበር ንብሄር ኣይንጥቀመሉን ክብሉዮም ዝሙግቱ ናይ ሓደ ብሄረሰብ ጸባይ እንታይዩ? 